CELEX: 32013D0164
Language: ro
Date: 2013-03-27 00:00:00
Title: 2013/164/UE: Decizia de punere în aplicare a Comisiei din 27 martie 2013 de abrogare a Deciziilor 2003/135/CE, 2004/832/CE și 2005/59/CE de aprobare a planurilor de eradicare a pestei porcine clasice și de vaccinare de urgență a porcilor sălbatici în Germania, Franța și Slovacia [notificat cu numărul C(2013) 1741]

3.4.2013   
            
            
               RO
            
            
               Jurnalul Oficial al Uniunii Europene
            
            
               L 91/10
            
         DECIZIA DE PUNERE ÎN APLICARE A COMISIEI
   din 27 martie 2013
   de abrogare a Deciziilor 2003/135/CE, 2004/832/CE și 2005/59/CE de aprobare a planurilor de eradicare a pestei porcine clasice și de vaccinare de urgență a porcilor sălbatici în Germania, Franța și Slovacia
   [notificat cu numărul C(2013) 1741]
   (Numai textele în limba franceză, germană și slovacă sunt autentice)
   (2013/164/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2001/89/CE a Consiliului din 23 octombrie 2001 privind măsurile comunitare pentru controlul pestei porcine clasice (1), în special articolul 16 alineatul (1), articolul 20 alineatul (2), articolul 25 alineatul (3) și articolul 29 alineatul (2),
   întrucât:
   
               (1)
            
            
               Decizia 2003/135/CE a Comisiei din 27 februarie 2003 privind aprobarea planurilor de eradicare a pestei porcine clasice și de vaccinare de urgență a porcilor sălbatici împotriva pestei porcine clasice în Germania, în landurile Saxonia Inferioară, Renania de Nord-Westfalia, Renania-Palatinat și Saarland (2), Decizia 2004/832/CE a Comisiei din 3 decembrie 2004 de aprobare a planurilor de eradicare a pestei porcine clasice la porcii sălbatici și de vaccinare de urgență a acestor porci în nordul departamentului Vosges, Franța (3) și Decizia 2005/59/CE a Comisiei din 26 ianuarie 2005 de aprobare a planurilor de eradicare a pestei porcine clasice la porcii sălbatici și de vaccinare de urgență a acestor porci în Slovacia (4) au fost adoptate în urma confirmării pestei porcine clasice la porcii sălbatici în anumite regiuni din Germania, Franța și, respectiv, Slovacia. Prin aceste decizii, planurile de eradicare a pestei porcine clasice și de vaccinare de urgență a porcilor sălbatici împotriva pestei porcine clasice au fost aprobate pentru statele membre în cauză.
            
         
               (2)
            
            
               Decizia de punere în aplicare a Comisiei 2012/761/UE din 30 noiembrie 2012 de aprobare a programelor anuale și multianuale și a contribuțiilor financiare din partea Uniunii pentru eradicarea, combaterea și monitorizarea anumitor boli ale animalelor și a anumitor zoonoze, prezentate de statele membre pentru 2013 (5) aprobă, printre altele, programele de control și monitorizare a pestei porcine clasice prezentate de Germania și Slovacia.
            
         
               (3)
            
            
               În 2011, Franța și Slovacia au informat Comisia și statele membre referitor la situația favorabilă cu privire la pesta porcină clasică pe teritoriul lor. Informațiile furnizate indicau faptul că pesta porcină clasică a fost eradicată cu succes la porcii sălbatici din zonele afectate ale acestor state membre. În plus, în 2012, Germania a informat Comisia și statele membre că pesta porcină clasică a fost eradicată cu succes la porcii sălbatici din zonele afectate din respectivul stat membru.
            
         
               (4)
            
            
               Conform informațiilor furnizate de Germania, Franța și Slovacia, vaccinarea de urgență a porcilor sălbatici a fost oprită. În plus, se menține un nivel ridicat de supraveghere în zonele afectate anterior de boală, ca parte a programelor aprobate prin Decizia de punere în aplicare 2012/761/UE. Prin urmare, măsurile prevăzute în cadrul planurilor de eradicare a pestei porcine clasice și vaccinarea de urgență a porcilor sălbatici împotriva pestei porcine clasice aprobate pentru statele membre în cauză nu mai sunt necesare.
            
         
               (5)
            
            
               Din motive de claritate și de coerență a legislației Uniunii, Deciziile 2003/135/CE, 2004/832/CE și 2005/59/CE ar trebui, prin urmare, să fie abrogate.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Deciziile 2003/135/CE, 2004/832/CE și 2005/59/CE se abrogă.
   Articolul 2
   Prezenta decizie se adresează Republicii Federale Germania, Republicii Franceze și Republicii Slovace.
   
      Adoptată la Bruxelles, 27 martie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 316, 1.12.2001, p. 5.
   
      (2)  JO L 53, 28.2.2003, p. 47.
   
      (3)  JO L 359, 4.12.2004, p. 62.
   
      (4)  JO L 24, 27.1.2005, p. 46.
   
      (5)  JO L 336, 8.12.2012, p. 83.